**DĖL LĖŠŲ SKYRIMO**

2018 m. gegužės 7 d. Nr. DĮV-554

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1, 5.2 ir 5.3 papunkčiais, atsižvelgdamas į Pajūralio bendruomenės centro pirmininkės Irenos Jucienės 2018 m. balandžio 26 d. prašymą „Dėl lėšų skyrimo“, Asociacijos sporto klubo „Šilalės futbolas“ pirmininko Artūro Vazbio 2018 m. balandžio 18 prašymą, Bijotų bendruomenės pirmininkės Lauros Pundinienės 2018 m. balandžio 10 d. prašymą „Dėl lėšų skyrimo“, Eugenijaus Ivanausko 2018 m. balandžio 25 d. prašymą „Dėl paramos“, Šilalės r. Kvėdarnos Kazimiero Jauniaus gimnazijos direktorės Loretos Pociuvienės 2018 m. gegužės 3 d. prašymą „Dėl paramos skyrimo“, Šilalės Šv. Pranciškaus Asyžiečio parapijos klebono kan. dr. Algio Genučio 2018 m. balandžio 10 d. prašymą „Paramos dėl vandens nuotekų tinklų įrengimo prie Šilalės parapijos Carito pastato“, Pajūrio miestelio bendruomenės pirmininkės Stasės Sėrapinienės 2018 m. balandžio 09 d. prašymą Nr. 2, Pajūrio seniūnės Romos Veščiūnienės 2018 m. balandžio 9 d. prašymą, Nr. 7-47-(1.7) „Dėl lėšų skyrimo“ ir LPS „Bočiai“ Šilalės rajono bendrijos valdybos pirmininko V. Šetiko 2018 m. balandžio 9 d. prašymą:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr.1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 5 930,51 Eur:

1.1. Pajūralio bendruomenės centrui – 450,0 (padengti bendruomenės centro 15-os metų veiklos jubiliejaus renginio išlaidų dalį);

1.2. Asociacijos sporto klubui „Šilalės futbolas“ – 2 500,0 Eur (padengti dalyvavimo varžybose starto mokestį bei sporto klubo veiklos stiprinimo išlaidų dalį);

1.3. Bijotų bendruomenei – 330,51 Eur (padengti komunalinių paslaugų (elektros bei vandens) už 2018 m. I ketvirtį išlaidas);

1.4. Kvėdarnos Kazimiero Jauniaus gimnazijai – 400,0 Eur (padengti Kvėdarnos Kazimiero Jauniaus gimnazijos stadione organizuojamų Lietuvos veteranų lengvosios atletikos varžybų išlaidų dalį);

 1.5. Šilalės Šv. Pranciškaus Asyžiečio parapijai – 1 500,0 Eur (padengti lietaus nuotekų tinklų įrengimo išlaidų dalį);

1.6. Pajūrio miestelio bendruomenei – 200,0 Eur (padengti organizuojamo renginio „Motinos rankos“ išlaidų dalį);

1.7. Pajūrio seniūnijai – 200,0 Eur (padengti Šilalės rajono „Bočių“ bendrijos Pajūrio skyriaus 20-mečio šventės išlaidų dalį);

1.8. LPS „Bočiai“ Šilalės rajono bendrijai – 350,0 Eur (padengti kompiuterio ir spausdintuvo įsigijimo išlaidų dalį).

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius Raimundas Vaitiekus